Johannes Kleppevik

Johannes Kleppevik (1947–2001) var en norsk trubadur og visesanger fra Sotra i Hordaland, nåværende Vestland. Kleppevik var en pådriver for å få i stand Torgdagen i Bergen, som har blitt en årlig hendelse.

 Biografi 

Kleppevik ble gjerne kalt for «kystens trubadur» fordi mange av sangene hans handlet om livet på kysten. Blant hans mest kjente sanger er «Oldefar», «Berre et bilde på min lugar», «No kjem ein vals» og «Tar du med ei helsing». 

Totalt skrev han rundt 130 sanger, men de fleste av dem ble aldri spilt inn. På 1980-tallet skrev han sangen «Jeg mater duene» sammen med Fred Ove Reksten til ære for byoriginalen Otto Fredrik Wollertsen, kjent som «Ottoen». Sangen ble fremført i Wollertsens begravelse av skuespilleren Helge Jordal.«Alle kjente Ottoen. Han var et varmt og raust menneske» Bergensavisen 

I 2012 ble det utgitt en bok med historien om Johannes Kleppevik og 65 av hans sanger.Sangboken som om også synger om livet til Johahannes Kleppevik, VestNytt, 8. november 2012 Boken ble ført i pennen av Olav Kobbeltveit, og Kleppeviks tre barn gjorde arbeidet med innsamling og bearbeidelse av tekster og melodier.

Han døde i 2001 etter en tids sykeleie.

 Ettermæle 

I 2002 opprettet Sparebanken Vest Johannes Kleppeviks minnefond. Stiftelsen deler hvert år ut en pris til personer, lag eller organisasjoner som fremmer kystkulturen i Vestland.Fikk minneprisen etter sin egen far VestNytt

Musikkgruppen Ausekarane ble dannet i 2007 forbindelse med et show til ære for Johannes Kleppevik på daværende Marsteinen Fjordhotell sør på Sotra. Senere har gruppen skrevet og spilt inn sangen «Johannes» til ære for Kleppevik.

I 2022 ble det avduket en skulptur av Kleppevik i Klokkarvik havn. Skulpturen var laget av Vidar Bratlund-Mæland med støtte fra lokalt næringsliv.

 Diskografi 
 Album 
 A Little Bit of Heaven (1974)
 Tramp og trall I (1977)
 Tramp og trall II (1980)
 North Atlantic Ocean (1984)
 Langs kysten (1997)
 Motorbåt og ein laurdagsdans (1999)

Plata North Atlantic Ocean ble nominert til Spellemannprisen.

 Singler 
 Kom til Kristus (1967)
 Tar du med ei helsing/North Atlantic Ocean (1984)
 Seinsommarsong/Seglar ei skute (1996)

 Andre deltagelser 
 Country Snakes: På norsk med Country Snakes (1972)
 Saft: The Best of Saft (1974)
 Colleen & Kaktus: We'll Dance Tonight (1980)
 Diverse artister: Stjernekassetten 2 (1984)
 Diverse artister: Statsraad Lehmkuhl CD (1995)
 Saft: 1971-1996 (1996)
 Diverse artister: Norske viseperler (2000)
 Diverse artister: 96% låvedans (2001)
 Steinar Engelbrektson Band: På grunn av bagateller (2005)
 Ausekarane: Spelar for livet (2011)

 Litteratur 
 Olav Kobbeltveit. Johannes Kleppevik. John Grieg, 2012 ISBN 9788253302997

 Referanser 

 Eksterne lenker 


  Johannes Kleppeviks minnepris 
  Artikkel om Johannes Kleppevik hos Norsk musikkinformasjon

Kategori:Norske visesangere
Kategori:Norske gitarister
Kategori:Norske låtskrivere
Kategori:Personer fra Sund kommune